बस्तर वीरों की माटी है, आदिवासी भाइयों के लिए अटल जी ने अलग राज्य बनाया
Home Minister Rajnath Singh Chhattisgarh Visit Latest News Udpate; Follow Kanker a Latest News, Videos and Reports On Dainik Bhaskar रक्षा मंत्री राजनाथ सिंह 1 जुलाई शनिवार को रायपुर आ रहे हैं। एयरपोर्ट पर कुछ देर रुकने के बाद वो सीधे कांकेर के लिए रवाना होंगे। नक्सल प्रभावित जिले में सियासी सभा करेंगे।
केंद्रीय रक्षा मंत्री राजनाथ सिंह छत्तीसगढ़ के कांकेर में जनसभा को संबोधित किया। इस दौरान उन्होंने कहा, छत्तीसगढ़ में लगातार धर्मांतरण हो रहा है। बस्तर की माटी वीरों की माटी है। रमन सिंह के 15 साल के कार्यकाल में छत्तीसगढ़ की तस्वीर बदली है। छत्तीसगढ़ बनाने की सबसे बड़ी वजह थी कि, आदिवासी भाइयों को विकास की यात्रा में आगे बढ़ाना।
राजनाथ सिंह ने छत्तीसगढ़ सरकार पर कई तरह के घोटालों का आरोप लगाया। प्रधानमंत्री मोदी की तारीफ करते हुए कहा, पीएम मोदी के नेतृत्व में अब कमजोर भारत नहीं, ताकतवार भारत है। एक देश के प्रधानमंत्री हमारे प्रधानमंत्री के पैर छूते हैं। ये पूरे भारत का सम्मान है। अब सिलसिलेवार पढ़िए राजनाथ सिंह ने क्या कुछ कहा..
राजनाथ सिंह की बड़ी बातें, पॉइंट में पढ़िए...
1. रमन सिंह ने नया बस्तर बनाया, नवा रायपुर बनाया। पूरा छत्तीसगढ़ नया बनाया। छत्तीसगढ़ को सजाने का काम किया। लेकिन आपने नई सरकार का स्वाद चखने के लिए सरकार बदली थी। मगर कांग्रेस सरकार का स्वाद कैसा है, ये आप लोगों को खुद ही पता चल गया है।
2.कांग्रेस के कुछ वादों में चक्कर में नई सरकार बनाई यहां की जनता ने, लेकिन वर्तमान सरकार का अनुभव आपको स्वयं है, मुझे कहने की जरूरत नहीं, छत्तीसगढ़ आगे बढ़ रहा था लेकिन भूपेश बघेल ने यहां की स्थिति बदतर कर दी। आज क्या हालात है आप सब जानते हैं।
3.छत्तीसगढ़ में धर्मातंरण का काम तेजी से हो रहा है। इसे रोकने के लिए यहां की सरकार कुछ नहीं कर रही है। यह रुकना चाहिए, केंद सरकार से मदद लगेगी तो हम मदद करेंगे। यहां की सरकार ने कई घोटाले किएं हैं। कोयला, गौठान घोटाला हुआ है। शराबबंदी का वादा करके होम डिलीवरी शुरू कर दी गई थी। 
4.पाकिस्तान ने भारत की सीमा में घुसकर हमारे सोते हुए जवानों पर हमला किया। हमारे जवान शहीद हुए। मुझे आज भी वो दिन याद है, बैठक में मोदी जी ने 10 मिनट में फैसला ले लिया, पाकिस्तान की धरती में जाकर हमारे जवानों ने आतंकवादियों को मार गिराया।
5. पड़ोसी देशों को बता देना चाहता हूं, भारत बदल गया है। इस पार ही नहीं उस पार भी जाकर मारेंगे। अमेरिका के राष्ट्रपति बाइडेन ने हमारे प्रधानमंत्री की तारीफ की है, ऑस्ट्रेलिया काे प्रधानमंत्री कहते हैं, मोदी जी बॉस हैं। एक देश के प्रधानमंत्री हमारे प्रधानमंत्री का पैर छूते हैं। इसे सम्मान कहा जाता है, ये पूरे भारत का सम्मान है।
6. रूस ने जब यूक्रेन में मिसाइल दागे तो जो भारतीय फंसे थे, उन्हें मोदी जी ने पहले वापस लाया। दुनिया का कोई प्रधानमंत्री ये नहीं कर पाया। पुतिन को कहकर हमले रोकवा दिया। और 27 हजार बच्चों को वापस लाया। 4 घंटे हमले रुके रहे। भारत, अब कमजोर भारत नहीं है। भारत, अब ताकतवार भारत है।
7. प्रधानमंत्री मोदी के 9 साल कार्यकाल मे आज तक किसी ने एक घोटाले की बात नहीं कही। जिस पर भ्रष्टाचार का आरोप लग जाएगा। फिर उसका घर जेल होगा। घोटाले का एक आरोप भी सरकार पर नहीं है। जम्मू कश्मीर से 370 हटाने की कसम हमने ली थी। दोनों सदनों में बहुमत मिला तो हमने ये कर दिखाया। भव्य राम मंदिर बनकर हो रहा है।
8. भारत के इतिहास में अगर आदिवासियों के लिए अलग से कुछ काम हुआ तो है तो वह काम अटल जी ने किया है। आदिवसियों के लिए अलग से मंत्रालय बनाने का काम अटल जी ने किया था। प्रधानमंत्री नरेंद्र मोदी ने यहां कांग्रेस की सरकार को हर संभव मदद की है।
अब जानिए रमन सिंह ने क्या कुछ कहा...
रायपुर एयरपोर्ट के बाहर हुआ जोरदार स्वागत
रायपुर एयरपोर्ट में पूर्व मुख्यमंत्री रमन सिंह, बीजेपी प्रदेश अध्यक्ष अरुण साव समेत पार्टी के कई नेताओं ने उनका जोरदार स्वागत किया। सभा को संबोधित करने से पहले राजनाथ सिंह कांकेर में पद्मश्री अजय मंडावी से मुलाकात करने पहुंचे। पिछले एक सप्ताह के अंदर केंद्र का तीसरा बड़ा नेता छत्तीसगढ़ दौरे पर है।
कांकरे में नरहरदेव हाईस्कूल ग्राउंड में आयोजित सभा में पूर्व सीएम रमन सिंह, प्रदेश अध्यक्ष अरुण साव, सांसद मोहन मंडावी, सांसद संतोष पांडेय, पूर्व सांसद विक्रम उसेंडी समेत तमाम नेता मौजूद हैं। राजनाथ सिंह सभा के बाद शाम 6 बजे रायपुर के लिए रवाना होंगे। यहां वे भाजपा कार्यालय कुशाभाऊ ठाकरे परिसर जाएंगे। भाजपा नेताओं से उनकी मुलाकात हो सकती है। रात को रायपुर में ही रुकेंगे।
कौन हैं अजय मंडावी.. जिनसे मिलने पहुंचे थे राजनाथ सिंह
कांकेर जिले के अजय मंडावी 2005 से काष्ठ कला के क्षेत्र में काम करते आ रहे हैं। 2010 में तत्कालीन कलेक्टर एन के खाखा ने उन्हें जेल में बंद कैदियों को काष्ठ कला सिखाने को कहा था। जिसके बाद से अजय मंडावी कैदियों को काष्ठ कला सिखाते आए हैं। अजय मंडावी ने जिन कैदियों को काष्ठ कला सिखाई, उनमें से ज्यादातर नक्सल मामलों में बंद विचाराधीन कैदी थे।
लगभग 400 ऐसे नक्सली जो कि कभी हाथ में बन्दूक लेकर खून की होली खेला करते थे, वे अब अजय मंडावी से काष्ठ कला सीखकर अपने हाथ के हुनर से अपना जीवन हंसी-खुशी जी रहे हैं। इन्हीं कामों के लिए उन्हें पद्मश्री पुरस्कार से सम्मानित किया गया था।
जहां बीजेपी कमजोर है,वहीं लगा रही ताकत
15 साल प्रदेश में शासन चलाने वाली भारतीय जनता पार्टी के पास आज 13 विधायक हैं। बस्तर संभाग में बुरी तरह से हार देख चुकी पार्टी प्रयास कर रही है दमदार वापसी की। यही वजह है कि बस्तर संभाग पर भाजपा का फोकस है। लगातार बड़े नेताओं का बस्तर दौरा जारी है। संगठन के बड़े नेताओं ने कई दिन बस्तर में बिताए। अब राजनाथ सिंह की सभा हुई।
कांकेर की तीनों सीटों पर कांग्रेस का कब्जा
कांकेर जिले में विधानसभा की 3 सीटें (कांकेर, पखांजूर और अंतागढ़) हैं। फिलहाल इन सभी सीटों पर कांग्रेस का कब्जा है। भाजपा की कोशिश है कि किसी तरह से अपने पक्ष में माहौल बनाया जाए और वापस इन सीटों को जीता जाए। इन्हीं वजहों से राजनाथ सिंह का यह दौरा महत्वपूर्ण माना जा रहा है।
छत्तीसगढ़ में 10 दिन के भीतर बीजेपी के तीन बड़े नेताओं का दौरा
जेपी नड्‌डा बोले- राहुल गांधी पढ़ते-लिखते नहीं:BJP अध्यक्ष ने कहा- इन्होंने गौ-माता को भी नहीं छोड़ा, अफसरों को जेल मतलब दाल में काला
शुक्रवार को बीजेपी के राष्ट्रीय अध्यक्ष जेपी नड्डा बिलासपुर के रेलवे फुटबॉल मैदान में जनसभा को संबोधित कर कांग्रेस सरकार पर जमकर निशाना साधा। उन्होंने शराब घोटाला, चावल घोटाला सहित प्रदेश के कई अहम मुद्दों को लेकर भूपेश सरकार की जमकर खिंचाई की। उन्होंने कहा डॉ रमन सिंह की योजनाओं को अपना लेबल चिपका कर चला रहे हैं।पढ़ें पूरी खबर
शाह ने चखा ठेठरी-खुर्मी का स्वाद:पद्मश्री उषा बारले के घर पहुंचे केंद्रीय मंत्री को कांसे की थाली में परोसे गए छत्तीसगढ़ी व्यंजन
9 दिन पहले केन्द्रीय गृहमंत्री अमित शाह की मेजबानी के बाद खुश पद्मश्री उषा बारले ने छत्तीसगढ़ी गीत के जरिए अपनी भावनाओं को प्रकट किया। अमित शाह आज दुर्ग दौरे पर थे और यहां भिलाई में वे विशेष रूप पंडवानी गायिका उषा बारले के निवास पहुंचे। यहां छत्तीसगढ़ी परिधान में उन्होंने पारम्परिक रूप से गृहमंत्री का स्वागत किया। कांसे की थाली में आरती और लोटे में पानी दिया। पूरी खबर पढ़िए